मेरठ। महानगर मेरठ की दशा सुधारने में जुटे नगर आयुक्त मनीष बंसल के आदेश पर मंगलवार को शहर में होर्डिंग हटाओ अभियान चलाया गया। लेफ्टिनेंट यशवंत तोमर के नेतृत्व में निकली नगर निगम की टीम ने शहर में कई जगह अभियान चलाकर अवैध होर्डिंगों को हटवाया। इस दौरान कई स्थानों पर व्यापारियों ने नगर निगम की टीम का विरोध किया।
नगर निगम सूत्रों के अनुसार अनुसार ईव्ज चौराहे से लेकर अंबेडकर चौराहा कचहरी तक होर्डिंग हटाओ अभियान चलाया गया। इस दौरान पांच बड़े होर्डिंग बैनर व 75 छोटे होर्डिंग हटाए गए। इसके साथ ही कई व्यापारियों को चेतावनी देकर छोड़ दिया गया।
नगर निगम टीम ने सड़कों पर अवैध कब्जा जमाए बैठे व्यापारियों से दो टूक कहा कि अगर दो दिन के भीतर अवैध होर्डिंग व कब्जा नहीं हटाया गया तो निगम की टीम खुद यह काम करेगी। इस दौरान हवलदार सुनील, अनिल, जितेंद्र व सूबेदार जगबीर के अलावा नगर निगम कर्मचारी मौजूद रहे।